49. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ. 80133  της 5/5 Οκτ. 1974 (ΦΕΚ Β΄979) Περί εφαρμογής του πρώτου εδαφίου της παρ. 2 του άρθρ. 8 του Ν.Δ. 65/1974. Έχοντες υπ’όψει τας διατάξεις: α. Του δευτέρου εδαφίου της παρ. 2 του άρθρ. 8 Ν.Δ. 65/1974, εν συνδυασμώ προς τας του πρώτου εδαφίου της παρ. 4 του άρθρ. 98 του Β.Δ. 592/1963. β. Το Π.Δ. 651/1974, δι’ ου προεκηρύχθησαν εκλογαί Αναθεωρητικής Βουλής, δια την 17 Νοεμ. 1974, αποφασίζομεν: 1.Τίθεμεν εις εφαρμογήν, από 5 Οκτ. 1974, τας διατάξεις του πρώτου εδαφίου της παρ.2 του άρθρ. 8 του Ν.Δ. 65/1974. 2.Καθορίζομεν τας κάτωθι λεπτομερείας, δια την εφαρμογήν των εν τη προηγουμένη παραγράφω της παρούσης μνημονευομένων διατάξεων:  (Αντί της σελ. 152,13(β) Σελ. 152,13(γ) Τεύχος 564-Σελ.93 Εκλογή Βουλευτών - Ευρωβουλευτών 1.Ζ.α.46-49 α. Έκαστος των εις ους αφορούν αι τιθέμεναι εις εφαρμογήν διατάξεις οφείλει να υποβάλη εις την Μονάδα του, μέχρι της μεθεπομένης της προκηρύξεως των αμέσως προσεχών βουλευτικών εκλογών, δήλωσιν της παρ.1 του άρθρ. 1 του Ν.Δ. 105/1969, «περί ατομικής ευθύνης του δηλούντος ή βεβαιούντος», συντεταγμένην εφ’ απλού χάρτου και θεωρημένην, δια το γνήσιον της υπογραφής του δηλούντος, παρά του Διοικητού της Μονάδος του. β. Εν εκάστη δηλώσει, ο υπογράφων ταύτην: 1)Αναγράφει το επώνυμον, κύριον όνομα, όνομα πατρός, όνομα μητρός, το έτος γεννήσεως, την διεύθυνσιν της κατοικίας, το επάγγελμα και τον γενικόν αριθμόν του δελτίου ταυτότητος αυτού. 2)Δηλοί: α) Τον Δήμον ή την Κοινότητα εις τα μητρώα αρρένων ή τα δημοτολόγια του οποίου είναι εγγεγραμμένος. β) Τον Δήμον ή την Κοινότητα εις τον εκλογικόν κατάλογον του οποίου είναι εγγεγραμμένος, ως και τον Νομόν εις τον οποίον υπάγεται ο Δήμος ούτος ή η Κοινότης. γ) Τον βαθμόν και την ιδιότητα αυτού (μόνιμος, έφεδρος, κληρωτός), ως και τον χρόνον, από του οποίου υπηρετεί εις την Μονάδα του. δ) Ότι δεν έχει στερηθή, δι’ οιονδήποτε λόγον, του δικαιώματος του εκλέγειν. ε) Προκειμένου περί αγραμμάτων, αι δηλώσεις συντάσσονται, παρουσία του δηλούντος και ενώπιον δύο μαρτύρων, υπό αξιωματικού, οριζομένου υπό του Διοικητού της οικείας Στρατιωτικής Μονάδος. Εις τας περιπτώσεις ταύτας, εν τέλει εκάστης δηλώσεως, σημειούται ότι ο δηλών είναι αγράμματος και η σημείωσις αύτη υπογράφεται υπό του συντάξαντος αξιωματικού και των μαρτύρων. ς) Έναντι των στοιχείων εκάστου των περί ων πρόκειται εκλογέων και εις την τελευταίαν κάθετον στήλην του εντύπου των καταστάσεων πολιτικών δημοσίων υπαλλήλων και στρατιωτικών, σημειούται ότι ούτος «ενεγράφη δυνάμει της παρ.2 του άρθρ. 8 του Ν.Δ. 65/1974» (ανωτ. αριθ. 44). Η παρούσα δημοσιευθήτω δια της Εφημερίδος της Κυβερνήσεως. 